DDR4 Round-up

Desi nu are un impact atat de mare in ceea ce priveste performanta sistemelor noastre, precum procesorul sau placa grafica, memoria RAM merita si ea un pic de atentie, atat din partea noastra cat si a voastra. Diferenta de performanta medie in jocuri si aplicatiile noastre de zi cu zi este de obicei sub 5%, totusi kiturile de memorie cu frecvente ridicate si / sau latente mai stranse ne pot ajuta in anumite programe din sfera prosumer care sunt ceva mai pretentioase in ceea ce priveste latimea de banda a memoriilor.

Bineinteles, daca avem memorii mai “suparate” ne putem lauda si in fata prietenilor, in fond asta este si motivul pentru care unii oameni isi iau masini sau telefoane scumpe, nu? Totusi, unui sistem nou-nout cu procesor Core i7 si placa de baza high-end nu-i putem alatura un kit de memorie RAM 1333MHz sau 1600MHz, parca nu se cuvine.

Simt ca am divagat prea mult de la subiectul articolului nostru de astazi si ca e timpul sa revenim. Asadar, dupa cum bine stiti, anul trecut odata cu lansarea Haswell-E si a platformei Intel X99 am asistat si la introducerea noului tip de memorie DDR4 pe piata desktop. Aceasta vine dupa o perioada de dezvoltare de mai bine de 10 ani, urmand sa inlocuiasca incet incet actualul standard dominant pe piata – DDR3.

Desi DDR3 a intrat pe piata pe vremea cand Intel inca avea controller-ul de memorie integrat in chipset, mai exact pe vremea X38 si P35, a cunoscut cu adevarat popularitatea odata cu introducerea pe piata a arhitecturii Nehalem. Acelasi lucru urmeaza sa se intample si cu DDR4, adevaratul salt in popularitate fiind reprezentat de lansarea Skylake ce va avea loc in August.

De ce? In primul rand preturile memoriilor DDR4, desi la lansare erau de domeniul SF-ului au tot scazut in ultimul timp atingand un prag tolerabil in acest moment. In al doilea rand Skylake – spre deosebire de Haswell-E – va fi o platforma ce va atinge toate segmentele pietei, inclusiv cele mai importante dintre ele: mainstream si performance.